section_heading: Životopis
paragraph_text: 1912. dragovoljno odlazi u vojsku; 1914. godine je imao čin konjičkog dočasnika. Iste godine je teško ranjen u ruku za što je dobio odlikovanje. Nesposoban za nastavak vojničke službe radi razne druge poslove. 1915. se zapošljava u uredu za putovnice u Londonu gdje se ženi Francuskinjom Suzanne Nebout; ubrzo je napušta, a brak nikada nije ni registriran u francuskom konzulatu. Nakon toga putuje u Kamerun kao zaposlenik šumarske kompanije. 1918. godine, iscrpljen od malarije i dizenterije, vraća se u Francusku. Sljedeće godine se ženi Edith Follet s kojom ima kći Collete. 1920. upisuje Medicinski fakultet, a doktorsku titulu stječe 1924. Bavi se znanstvenim radom i otvara privatnu liječničku ordinaciju. Nakon nekog vremena napušta obitelj i zapošljava se kao liječnik u Društvu naroda. Mnogo putuje, boravi u Africi, istražuje radne uvjete u Fordovoj tvornici u Detroitu.